La guerra grega antiga va estar dominada en terra per la formació de la falange, una profunda línia formada per hoplites equipats amb escuts, llances i espases. El hoplita rep el seu nom del seu escut, lhoplon. El pla de la falange consistia bàsicament en avançar cap a l'enemic amb la llança de cada falangita estesa cap a l'enemic. Quan la falange arribava a l'abast de les espases, els falangites treien les seves i començaven a lluitar. Si els arquers enemics disparaven sagetes a la falange, els falangites aixecaven els seus escuts, ja que la unitat era essencial per a la seva defensa. La falange grega era la millor infanteria, demostrada per la victòria atenesa a Marató. Deu mil hoplites atenesos organitzats en una falange, van derrotar a un exèrcit persa molt superior en nombre, d'uns 26.000 homes, els soldats atenencs van patir escasses pèrdues. Un altre tipus de soldat era el peltasta, que pertanyia a la infanteria lleugera i estava equipat principalment amb diverses javelines. Els peltastes eren usats normalment per a les escaramusses.